Vendgjuetia me Rëndësi të Veçantë “Duboçaku”

“Duboçaku” në vitin 2009 është shpallur Vendgjueti me Rëndësi të Veçantë. Ky rezervat gjuetie shtrihet ne një lartësi nga 320 m deri ne 1050 m mbi nivelin e detit. Sipërfaqja e përgjithshme e saj është 6805.05 ha, nga të cilat 2470 ha menaxhohen dhe administrohen nga APK ndërsa pjesa tjetër e pyjeve janë prona private që menaxhohen dhe administrohet nga pronarët e tyre. Prej llojeve të drunjve mbizotërojnë: bungu, qarri, ahu, shkoza, panja, bredhi i kuq, bredhi i bardhë etj.

Duke pasur një pozitë të  shumë të mirë gjeografike në këtë Njësi menaxhuese ka shtrirje dhe zhvillim të shkallës së mirë të florës dhe faunës. Kjo njësi është e pasur me lumenj qe e përshkojë territorin e saj. Brenda saj ekzistojnë një mori e madhe e bimëve mjekësore si: sherbela mjekësore (Salvia officinalis), dëllinja e zezë (Juniperus communis L), aguliçja (Primula veris L.), shtogu (Sambucus negra), kantarioni (Hypericum perforatum L.) etj. Gjithsahtu edhe ekzistimi i frutave të ndryshme malore rritë njëkohësisht vlerën e kësaj njësie ku ekzistojnë: mjedra (Rubus ideus), luleshtrydhja (Fragaria  vesca), thanat (Cornus mas), lajthia (Corylus avelana), kërpudhat si: Vrganji (Boletus edulis) dhe dhelprusha (Cantharellus cibarius), etj.

Duke u mbështetur në pozicionin gjeografik, kushteve gjeologjike, pedologjike, hidrologjike dhe karakteristikave të relievit dhe të klimës Duboçaku ofron kushte mjaft të përshtatshme për  kultivimin  edhe  të  botës  së  egër  shtazore,  kryesisht  të  gjitarëve  që  kanë  rëndësi  të  madhe për gjueti rekreative. Llojet  më  përhapura  të  gjitarëve  në  njësinë  menaxhuese  të  Duboçak,  janë: kaprolli (Capreolus capreolus), derri i egër (Sus strofa), ariu i murrmë (Ursus arctos), dreri i rëndomtë (Cervus  elaphus),  ujku (Canis  lupus),  dhelpra (Canis  vulpes), vjedulla (Meles  meles), macja e egër (Felis sylvestris), lepuri (Lepus europeus), mandej shpendt si: shqiponja minjëngrënëse (Buteo buteo), thëllëza (Alectoris greca), korbi (Corvus corax), qukapiku (Dendrocopus major),petriti i pulave (Accepiter gentilis) etj. Brenda vitit gjatë stinëve të ndryshme kohë pas kohe ndalojnë edhe shumë shpezë të tjera shtegtare.  

Kushtet  natyrore  mundësojnë  kultivimin  e  kafshëve  dhe  shpezëve  të  egra  për  gjueti  që  e  bëjnë këtë njësi menaxhuese një lokacion të mirë për gjueti rekreative. Kjo vendgjueti ka të gjitha parakushtet për orientim në zhvillimin e ekoturizmit, kultivimit, dhe  zhvillimit  të  sektorit  të  gjuetisë.  Shumëllojshmëria  e  bimëve,  shtazëve  dhe  drunjve,  prezenca e dy lumenjve, peizazhet e bukura etj. do të krijonte kushte ideale për zhvillimin e këtyre sektorëve profitabil. Për  arritjen  e  këtyre  qëllimeve  është  e  nevojshme  investim  në  infrastrukturën  rrugore  si parakusht elementarë për krijimin e kushteve elementare për vizitore.

Burimi

Kategoria:Zona të mbrojtura të Kosovës